Folding@home

Folding@home 係一個研究蛋白質摺疊過程嘅計劃，由美國史丹福大學負責，2000年10月1號正式開始。

一個蛋白質分子，可以喺唔到一秒嘅時間，摺出特定嘅形狀，其中過程就非常非常之複雜。如果蛋白質喺摺緊嗰陣出錯，有乜冬瓜豆腐，可以好大鑊，甚至引起某啲病。研究蛋白質點樣摺，可助了解好多種病嘅起因同發展，搵出根治嘅方法，例如阿茲海默症、瘋牛症、癌症等。

Folding@home 呢個計劃用咗分佈式計算，靠全世界嘅電腦用者自願參與，而唔單靠超級電腦。模擬一個蛋白質點樣摺，好講處理器嘅浮點運算能力；但一直以來畀 GPU 行嘅軟件重未夠成熟，所以計劃進度一直唔算快，維持喺200幾TFLOPS左右；直到 PlayStation 3 遊戲機推出同埋預裝有關軟件，個計劃嘅運算能力先至大增。而家成個計劃嘅運算運力，差唔多八成來自 PS3 遊戲機。

Folding@home 喺2007年10月列入健力士世界紀錄，係當時全世界最強運算能力嘅分佈式計算計劃。

參攷

連出去 
 Folding@home
 Folding@Home 簡體中文論壇
 Folding@home 滄者極限團隊 繁體中文論壇
 Folding@home HONG KONG Blogger

蛋白質
世界紀錄